**Grozījumu Ministru kabineta 2014. gada 21. janvāra noteikumos Nr. 50 "Elektroenerģijas tirdzniecības un lietošanas noteikumi" projekta
sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2020.gada 25.augusta sēdes protokola Nr. 50, 45.§, 2. un 4.punkts |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabinets 2020.gada 25.augustā (protokola Nr.50, 45.§, 2.punkts) lēma, ka ņemot vērā pašreizējo notikumu attīstību Baltkrievijā un no tiem izrietošos riskus starptautisko kodoldrošības standartu ievērošanai Astravjecas atomelektrostacijā, nepieciešams apturēt elektroenerģijas tirdzniecību ar Baltkrieviju, ja darbu uzsāk Astravjecas atomelektrostacija.Lai praksē nodrošinātu, ka Latvijā neieplūst elektroenerģija no nedrošas atomelektrostacijas, tiek noteikts elektroenerģijas pārvades sistēmas operatora pienākums tiesību subjektam, kurš saskaņā ar Krievijas Federācijā (turpmāk – Krievija) spēkā esošo tiesību aktu prasībām ir tiesīgs sniegt apliecinošu informāciju par importētās elektroenerģijas izcelsmi, pieprasīt izcelsmes apliecinājumu (un tiesības pārbaudīt tajā ietverto informāciju), kas apliecinātu, ka elektroenerģija, kas importēta no Krievijas ir saražota Krievijā. Tāpat grozījumi uzliks pārvades sistēmas operatoram pienākumu nesaskaņot elektroenerģijas piegādes no Krievijas, ja Krievijas puse neizsniedz atbilstošu izcelsmes apliecinājumu vai to atsauc. Vienlaikus šie nosacījumi neattiecas uz elektroenerģiju, kas tiek piegādāta sistēmas balansēšanas un stabilitātes nolūkos, lai nodrošinātu elektroenerģijas pārvades sistēmas drošumu.Augstāk minētos grozījumu Ministru kabineta noteikumos ļauj veikt Elektroenerģijas tirgus likuma (turpmāk – ETL) 32.panta piektajā daļā paustais deleģējums, ka nosaka, ka “kārtību, kādā lietotājiem piegādā elektroenerģiju un pārtrauc tās piegādi, tirgotāju, sistēmas operatoru un lietotāju tiesības un pienākumus elektroenerģijas piegādē un lietošanā, kā arī norēķinos par saņemtajiem pakalpojumiem un tirgotāju maiņas kārtību nosaka Ministru kabinets.”. No Enerģētikas likuma 1.panta 12. punktā minētās enerģijas lietotāja definīcijas izriet, ka enerģijas lietotājs ir arī juridiska persona, kas no energoapgādes komersanta pērk enerģiju un lieto to energoapgādē vai cita veida komercdarbībā. Tātad enerģijas lietotājs ir arī elektroenerģijas tirgotājs. Tas nozīmē, ka Ministru kabinets var noteikt kārtību, kādā elektroenerģijas tirgotājs var saņemt elektroenerģiju no Krievijas. Tā ir uzskatāma par darbības organizāciju, kas atbilst jēdzienam “kārtība”. Vienlaikus, ETL 32.panta piektajā daļā minētais deleģējums, kas paredz, ka Ministru kabinets nosaka sistēmas operatora (sistēmas operators ETL izpratnē ir gan elektroenerģijas sadales, gan elektroenerģijas pārvades sistēmas operators) tiesības un pienākumus, ļauj noteikumu projektā noteikt konkrētus elektroenerģijas pārvades sistēmas operatora pienākumus elektroenerģijas izcelsmes pārbaudei.Latvijai nav elektroenerģijas starpsavienojumu ar Baltkrieviju, šobrīd elektroenerģijas no Baltkrievijas ieplūst Latvijā tikai caur Lietuvas-Baltkrievijas elektroenerģijas starpsavienojumu. Pēc publiski pieejamās informācijas, Astravjevas atomelektrostacija savu darbību uzsāks 2020.gada novembra sākumā. Atbilstoši Lietuvas likumdošanai, tajā brīdī Lietuva elektroenerģijas starpsavienojumā Baltkrievija-Lietuva piešķirs tirdzniecības kapacitāti 0 megavatu apmērā, proti, pārtrauks elektroenerģijas tirdzniecību minētajā starpsavienojumā. Vienlaikus, spēkā stāsies jaunā elektroenerģijas jaudu aprēķina metodika Baltijas valstu elektroenerģijas tirdzniecībai ar trešajām valstīm, kas paredz, ka elektroenerģijas tirdzniecībai ar trešajām valstīm tiks atvērts šobrīd pastāvošais, bet tirdzniecībai neizmantotais Latvijas-Krievijas elektroenerģijas starpsavienojums. Krievijā nacionālā likumdošana jau paredz, ka elektroenerģijas tranzīta plūsmas caur Krieviju (piemēram, Baltkrievija-Krievija-Latvija) nav atļautas.Tā kā noteikumu projekts izriet no Astravjecas atomelektrostacijas radītajiem kodoldrošības riskiem, tad grozījumi stāsies spēkā līdz ar Astravjecas atomelektrostacijas darbības uzsākšanu. Tā kā nepastāv apziņošanas sistēma, kas uzliktu pienākumu Baltkrievijai informēt Latviju par atomelektrostacijas darbības uzsākšanu, šo faktu konstatēs pārvades sistēmas operators, balstoties uz elektroenerģijas plūsmām Lietuvas-Baltkrievijas starpsavienojumā. Ņemot vērā minēto, noteikumu projekts paredz 143. un 144. pārejas noteikumu, lai noteiktu noteikumu projekta spēkā stāšanas brīdi. Baltkrievija tāpat kā Latvija ir parakstījusi 1994. gada Eiropas enerģētikas hartas nolīgumu (turpmāk – Nolīgums), tomēr tās 4.pants paredz, ka Nolīgumā nekas neierobežo līgumslēdzējpuses vadīties pēc Vispārējās vienošanās par tarifiem un tirdzniecību nolīguma (turpmāk - GATT). Pamatojoties uz Nolīguma 29.panta (2)a) punktu, pietiek, ja tikai viena no līgumslēdzējpusēm ir GATT locekle. Tā kā Latvija ir GATT locekle, tad piemērojams arī GATT XX panta b) punkts, kas pasaka, ka nekas GATT neliedz līgumslēdzēja pusei piemērot normas, kas nepieciešamas cilvēku, dzīvnieku vai augu dzīvībai un veselībai. Ņemot vērā, ka Ministru kabineta 2020.gada 25.augusta (protokola Nr.50, 45.§, 2.punkts) lēmums ir balstīts uz drošības apsvērumiem dzīvības un veselības aizsardzībai, konstatējams, ka noteikumu projekts nav pretrunā ar Eiropas enerģētikas hartas nolīgumu vai GATT nosacījumiem. |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija, AS “Augstsprieguma tīkls” |
| 4. | Cita informācija | Projekts šo jomu neskar. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts ietekmēs elektroenerģijas pārvades sistēmas operatora darba organizāciju, kā arī elektroenerģijas tirgotājus, kas veic elektroenerģijas tirdzniecību ar trešajām valstīm.  |
| 2. | Tiesiskā regulējuma ietekme uz tautsaimniecību un administratīvo slogu | No trešajām valstīm (Krievijas un Baltkrievijas) Baltijas valstīs ieplūst aptuveni 16% no kopējā elektroenerģijas importa. Ņemot vērā to, ka elektroenerģijas tirdzniecība Baltijas valstīs norit ar biržas Nord Pool starpniecību, pēc fiziskajām elektroenerģijas plūsmām caur Lietuvas – Baltkrievijas elektroenerģijas starpsavienojumu nav iespējams precīzi izšķirt, cik liels elektroenerģijas apjoms tiek saņemts no Baltkrievijas un cik no Krievijas. Izcelsmes apliecinājumu ieviešana neradīs izmaiņas elektroenerģijas tirgotājiem, kas veic tirdzniecību ar Krieviju, jo izcelsmes apliecinājumu mehānisms tiks koordinēts elektroenerģijas pārvades sistēmas operatoru starpā, neradot administratīvu slogu tirgotājiem.Administratīvais slogs pieaugs elektroenerģijas pārvades sistēmas operatoram, tomēr izcelsmes apliecinājumu mehānisms ir salīdzinoši ļoti vienkāršs un neatstās būtisku ietekmi uz pārvades sistēmas operatora funkcijām. |
| 3. | Administratīvo izmaksu monetārs novērtējums | Ieviešamais izcelsmes apliecinājumu mehānisms ir ļoti vienkāršs un neradīs vērā ņemamu ietekmi uz elektroenerģijas pārvades sistēmas operatora administratīvajām izmaksām. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Projekts šo jomu neskar. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Rīkojuma projekts neietekmē spēkā esošo tiesību normu sistēmu. |
| 2. | Atbildīgā institūcija | Projekts šo jomu neskar. |
| 3. | Cita informācija | Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts ievietots sabiedriskajai apspriešanai Ekonomikas ministrijas mājas lapā 2020.gada 12.oktobrī. |
| 2. | Sabiedrības līdzdalība projekta izstrādē | Sabiedriskās apspriešanas ietvaros netika saņemti atzinumi |
| 3. | Sabiedrības līdzdalības rezultāti | Sabiedriskās apspriešanas ietvaros netika saņemti atzinumi |
| 4. | Cita informācija | Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| Projekts šo jomu neskar. |

Ekonomikas ministrs J.Vitenbergs

Rozentāle 67012046

liga.rozentale@em.gov.lv